Ministrul Familiei, Natalia Intotero, a comentat miercuri în emisiunea Politica zilei, cu Ioana Constantin despre problema consumului de droguri la festivalurile de pe litoral, în timpul vacanței de 1 Mai și de Paște.
Natalia Intotero a subliniat importanța acțiunilor de prevenție și a precizat că acțiunile trebuie să fie continue, nu sporadice:
“Din păcate, nu este o situație tot mai fericită, însă prima etapă a campaniei Fără bariere, tot adevărul despre droguri am încheiat-o în urmă cu aproximativ 10 zile și vom continua această campanie pentru că prevenția trebuie să fie continuă sub îndrumarea conducerii acelui comitet decis de CSAT, ministerele implicate.
Pe partea noastră vom continua această campanie implicând federațiile, asociațiile studențești, casele de cultură ale studenților, avem și susținerea Inspectoratelor Județene prin Ministerul Educației și foarte important susținerea colegilor de la MAI și vreau să îi felicit pe colegii mei care în această perioadă au avut o activitate intensă fiind prezenți și încercând să facă ordine în cadrul acelor evenimente publice și nu numai. Prevenția trebuie să continue și nu să fie sporadică”.